ג'ייקוב רוטשילד

נתנאל צ'ארלס ג'ייקוב רוטשילד (באנגלית: Nathaniel Charles Jacob Rothschild; 29 באפריל 1936 – 26 בפברואר 2024), הידוע גם בתור הברון רוטשילד הרביעי, היה איש עסקים יהודי-בריטי ודמות מפתח בעולם הפיננסים הבינלאומי ובקהילה הפילנתרופית. השתייך לדור הרביעי של משפחת רוטשילד, אחת מהמשפחות העשירות והמשפיעות ביותר בעולם. כמו אבותיו לפניו, ג'ייקוב השקיע רבות בפיתוח העסקים המשפחתיים, תוך שמירה על מורשתם של פילנתרופיה ותמיכה באמנות ובתרבות.

== ראשית חייו ==
רוטשילד נולד במרטון הול בקיימברידג',אנגליה<ref name="Times"></ref><ref></ref> והיה בנו הבכור של ויקטור רוטשילד, ואשתו הראשונה ברברה ג'ודית רוטשילד (לבית האצ'ינסון).<ref name="Telegraph"></ref> אביו נולד למשפחה יהודית, ואילו אמו התגיירה בגיור אורתודוקסי כשנישאו.<ref name="nos"></ref> רוטשילד התחנך באיטון קולג' ולאחר מכן בכרייסט צ'רץ', שם למד תואר ראשון בהיסטוריה, בהדרכת יו טרבור-רופר.<ref name="autogenerated1"></ref> באוקספורד הוא היה חבר במועדון הבולינגדון.<ref></ref> אמה ג'ורג'ינה רוטשילד הייתה אחותו למחצה ואמשל רוטשילד היה אחיו למחצה.

== קריירה עסקית ==
משנת 1963 עבד רוטשילד בבנק המשפחתי רוטשילד ושות' בלונדון, לפני שהתפטר ב-1980 עקב סכסוך משפחתי. ראשות הבנק עברה מאביו, שבחר להמשיך בקריירה מדעית ואיבד שליטה על מניות הרוב, לבת דודתו הרחוקה סר אוולין רוברט דה רוטשילד. הוא מכר את חלק המיעוט שלו בבנק, אך קיבל שליטה עצמאית בקרן רוטשילד להשקעות, קרן השקעות הרשומה בבורסת לונדון.

לאחר שהתפטר מהבנק ב-1980, המשיך רוטשילד וייסד את J. Rothschild Assurance Group (כיום St. James's Place plc) עם מארק ויינברג ב-1991.<ref></ref> ב-1989, הוא ניסה לרכוש ביחד ג'יימס גולדסמית' וקרי פאקר את חברת הטבק British American Tobacco.

רוטשילד היה יו"ר קרן ההשקעות RIT Capital Partners plc, אחת מהקרנות הגדולות שנסחרות בבורסת לונדון עם שווי נכסי נקי של כ-2 מיליארד ליש"ט.<ref>[http://miranda.hemscott.com/servlet/HsPublic?context=ir.access.jsp&ir_client_id=1874&ir_option=DIRECTORS RIT Capital Partners] </ref>

רוטשילד מונה למפקד המסדר הוויקטוריאני המלכותי בכבוד השנה החדשה 2020 עבור שירותים לדוכסות קורנוול.

בשנת 2003 דווח כי מניותיו של תעשיין הנפט הרוסי מיכאיל חודורקובסקי ביוקוס עברו אליו במסגרת עסקה שסיכמו לפני מעצרו של חודורקובסקי.<ref>[http://www.washingtontimes.com/news/2003/nov/2/20031102-111400-3720r/ Arrested oil tycoon passed shares to banker] , The Washington Times, 2 November 2003. Accessed 27 July 2010.</ref> <ref></ref>

נובמבר 2010, ישות הקשורה לרוטשילד רכשה 5% מהון ב"ג'יני אנרג'י", חברת בת של תאגיד IDT, תמורת 10 מיליון דולר.<ref></ref>

== פילנתרופיה ==
לג'ייקוב רוטשילד היה חלק נכבד בתרומות לאמנויות בבריטניה. הוא היה יו"ר הנאמנים של הגלריה הלאומית בלונדון מ-1985 עד 1991, ומ-1992 עד 1998, יו"ר קרן הזיכרון למורשת הלאומית. בשנות ה-90 הוא היה יו"ר קרן הפיס למורשת לאומית, האחראית על חלוקת ההכנסות של הלוטו הבריטי לשימור המורשת הבריטית, תפקיד רב השפעה שפיקח על חלוקת מענקים של 1.2 מיליארד ליש"ט.

הוא היה גם נאמן של מוזיאון ההרמיטאז' הממלכתי של סנט פטרסבורג<ref name="Hermitage"> Originally published on 13 January 2004 Russian Journal</ref> נאמן של רשות המוזיאונים של קטאר<ref name="Artshub"></ref> יו"ר פרס פריצקר לאדריכלות<ref name="Pritzker Architecture Prize"></ref> יושב ראש של אוסף גילברט קרן הפיתוח של הרמיטאז' ובית סאמרסט;<ref name="Hermitage" /> נאמן ועמית כבוד של מכון קורטולד לאמנות<ref name="Courtauld"></ref> ועמית, מיטיב וחבר בוועדות המבקרים של מוזיאון אשמוליאן אוקספורד. בשנת 2014, הוא קיבל את מדליית ג'יי פול גטי "על הישג יוצא דופן בתחומי המוזיאולוגיה, מחקר היסטורי של האמנות, פילנתרופיה, שימור מדעי השימור".<ref name="bhcouriergetty">Victoria Talbot, 'Second Annual J. Paul Getty Medal Goes to Lord Rothschild', The Beverly Hills Courier, July 25, 2014, Volume XXXXVIIII Number 30, p. 21 </ref>

בין השנים 1989 עד 2018 הוא שימש כיו"ר ארגון "יד הנדיב", הקרן המשפחתית של משפחת רוטשילד בישראל.
החצר המרכזית של בית סומרסט, לונדון.]]

== חייו האישיים ==
בשנת 1961 נישא רוטשילד לסרינה מרי דאן, נכדתו של איש הכספים הקנדי סר ג'יימס דאן, ונולדו להם שלוש בנות ובן אחד.<ref></ref> ליידי רוטשילד מתה בשנת 2019.

משפחתו הודיעה על מותו ב-26 בפברואר 2024 כאשר הוא בן 87. הוא השאיר הון משפחתי של מיליארד דולר.

== אילן יוחסין ==

== קישורים חיצוניים ==

== הערות שוליים ==

קטגוריה:משפחת רוטשילד
קטגוריה:יהודים בריטים
קטגוריה:בנקאים בריטים
קטגוריה:נדבנים בריטים
קטגוריה:בוגרי אוניברסיטת אוקספורד
קטגוריה:בריטים שנולדו ב-1936
קטגוריה:בריטים שנפטרו ב-2024